Θεσσαλονίκη, 29/04/2025

**H Lidl Ελλάς απορροφά τον ΦΠΑ σε όλα τα φρέσκα χοιρινά και βόεια κρεατικά**

**Η εταιρεία συνεχίζει να παραμένει δίπλα στο πλευρό των καταναλωτών, αποδεικνύοντας πως στα καταστήματα της όλοι μπορούν να καλύψουν τις ανάγκες τους, χωρίς να κάνουν περικοπές στα ψώνια της εβδομάδας.**

Η **Lidl Ελλάς**, με συνέπεια στην δέσμευσή της για ποιοτικά προϊόντα σε ανταγωνιστικές τιμές, προχωρά στην **απορρόφηση** **του Φόρου Προστιθέμενης Αξίας (ΦΠΑ) σε όλα τα φρέσκα χοιρινά και βόεια κρεατικά της**. Συγκεκριμένα, στα καταστήματα της σε όλη την Ελλάδα, από την Δευτέρα 28 Απριλίου 2025 έως και την Τετάρτη 21 Μαΐου 2025, οι καταναλωτές θα μπορούν να βρουν **πάνω από 40 είδη φρέσκου χοιρινού και βόειου κρέατος** **με έκπτωση -13%,** χωρίς καμία απολύτως έκπτωση ως προς την ποιότητα, τη γεύση και τη φρεσκάδα.

Η **Lidl Ελλάς** δίνει διαχρονικά ιδιαίτερη βαρύτητα στην ποιότητα των προϊόντων της, επιλέγοντας με αυστηρά κριτήρια κάθε κομμάτι κρέατος που φτάνει στα ράφια των καταστημάτων της. Όλα τα προϊόντα περνούν από εξονυχιστικούς ελέγχους υγιεινής και ασφάλειας, τεμαχίζονται σε ελεγχόμενο περιβάλλον, συσκευάζονται με τρόπο που διασφαλίζει τη φρεσκάδα και μεταφέρονται σε συνθήκες που διατηρούν αναλλοίωτη τη γεύση και τη θρεπτική τους αξία.

Μέσα από αυτή τη συνεργασία με τον Όμιλο Εργαστηρίων **Veltia Labs for Life**, η οποία αποτελεί μέρος μιας επένδυσης που ξεπερνά τo 1,5 εκατομμύριο ευρώ ετησίως, η εταιρεία διασφαλίζει αυτούς τους αυστηρούς και σχολαστικούς ελέγχους των προϊόντων της, επιβεβαιώνοντας τα υψηλότερα πρότυπα υγιεινής της αγοράς.

Με τη συγκεκριμένη ενέργεια, η **Lidl Ελλάς** συνεχίζει να ανταποκρίνεται στις αυξημένες απαιτήσεις της εποχής, προσφέροντας ουσιαστική ελάφρυνση στον οικογενειακό προϋπολογισμό, χωρίς συμβιβασμούς στην ποιότητα.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**